Kuivia mausteita voi käyttää vapaasti, samoin tabascon tyylisiä lähes kalorittomia tulisia kastikkeita (max 50 kcal/100 g). Tomaattimurska on ok, samoin erilaiset viinietikat (sokerittomat) ja soijakastike sekä murskattu valkosipuli (ei öljyyn säilötty jos käyttää valmista). Oliiviöljystä, balsamiviinietikasta ja mausteista voi tehdä kastikkeen myös riisiä/kvinoaa maustamaan.
Keitetyistä punajuurista syntyy loistava kastike kun soseuttaa yhdessä tumman balsamiviinietikan ja/tai maapähkinävoin tai tahinin kanssa. Itse käytän usein tätä, ja onnistuu myös muista kypsistä juureksista. Juustoista makua ruokiin saa oluthiivahiutaleilla, joiden käyttö muutamina lusikallisina on ok.
VHH-päivinä mukana on raejuusto/rahka, näistä voi soseuttaa kastikkeen esim. avokadon, tahinin tai pähkinätahnan kanssa (tahnat menee siinä aterian rasvoista ja määrä painoltaan sama kuin siemenissä) kanssa. Rahkaa voi tietysti myös maustaa sellaisenaan.